Paterna celebra el Dia d'Europa amb panells divulgatius fets per alumnes del Pla d'Ocupació Juvenil
09/05/2018

# Paterna celebra el Dia d'Europa amb panells divulgatius fets per alumnes del Pla d'Ocupació Juvenil

[![Paterna celebra el Dia d'Europa amb panells divulgatius fets per alumnes del Pla d'Ocupació Juvenil](/images/noticias/2018/05/dia-europa-gr.jpg)](/images/noticias/2018/05/dia-europa-gr.jpg)

09.05.2018

El regidor d'Ocupació, Julio Fernández ha visitat als alumnes que participen en aquest del Programa d'Ocupació Juvenil cofinançat amb ajudes del programa del Fons Social Europeu i l'Ajuntament de Paterna

Amb motiu de la celebració del dia d'Europa, i en el marc de les activitats previstes per a la informació i comunicació dels objectius del Programa Operatiu d'Ocupació Juvenil (POEJ), els alumnes participants en el mateix han realitzat uns panells informatius amb l'objectiu de donar a conèixer el motiu d'aquesta celebració i posar en valor la integració de certs estats europeus sota uns objectius comuns.

Per a la confecció dels panells, que han sigut exposats en hall del centre Polivalent Valentín Hernáez, els alumnes han consultat informació i han visionat material audiovisual que els ha permès poder conèixer en profunditat el significat i la composició de la Unió Europea.

Els 24 alumnes del POEJ que s'estan formant a Paterna en els oficis d'obra de paleta, fusteria, electricitat i lampisteria tenen com a objectius aprendre els diferents oficis mitjançant treballs teòric-pràctics i un treball real en obra, rehabilitant l'Antiga Càmera Agrària com a futur Centre de Formació.

De la mateixa manera, també rebran formació complementària amb la finalitat de millorar la seua formació i facilitar la seua integració en el mercat laboral així com classes d'orientació per a la cerca d'ocupació a través de tutories, tant individuals com a col·lectives.

El programa AP-POEJ està finançat amb ajudes del programa del Fons Social Europeu, destinades a la integració sostenible de persones joves en el mercat de treball, així com per l'Ajuntament de Paterna.